open-index/open-wikipedia-markdown huggingface dataset:
Benedetta Tagliabue

**Benedetta Tagliabue**, nada en Milán o 24 de xuño de 1963, é unha arquitecta italiana radicada en Cataluña. En 2003 e 2006, participou nun proxecto do Campus Universitario da Universidade de Vigo, en Zamáns. 

## Traxectoria 
Graduada pola Universidade Iuav de Venecia en 1989, estudou e traballou posteriormente en Nova York. Imparte clases na Universidade Politécnica de Cataluña.

En 1991 coñeceu ao arquitecto catalán Enric Miralles, con quen comezou unha colaboración e en 1994 fundou o estudo EMBT, que dirixe desde a morte de Miralles no ano 2000. Entre as principais obras deseñadas polo estudo, están o Parlamento escocés en Edimburgo, a nova sede de Gas Natural e o proxecto de remodelación do mercado de Santa Caterina en Barcelona. O Pavillón de España na Expo 2010 de Shanghai, unha estrutura de aceiro cuberta con paneis de vimbio, data de 2010.

En 2020 recibiu o premio Piranesi Prix de Rome á súa traxectoria.

## Selección de proxectos 
[miniatura|Sede do [Parlamento escocés|Parlamento Escocés, en Edimburgo]]
[miniatura|Mercado de Santa Caterina en [Barcelona]]
* 1997 Biblioteca Pública, Palafolls, 
* 1999 Casa en La Clota, Barcelona 
* 1999 Torre Mare Nostrum, Barcelona 
* 1999 Paneis acústicos para a reforma da Gran Vía, Barcelona 
* 2000 Seis casas, Ámsterdam, Países Baixos
* Ampliación do Concello de Utrecht, 2000, Países Baixos
* Ampliación da Escola de Música de Hamburgo, Alemaña, 2000
* 2000 Escenografía para a ópera " Don Quixote ", Gran Teatre del Liceu, Barcelona 
* Vivendas sociais de 2001 en Figueres 
* 2001 Parc dels Colors, Mollet del Vallès 
* 2002 Parc de Diagonal Mar, Barcelona
* 2002 Espazo público en HafenCity, Hamburgo 
* 2003 Campus Universitario, Vigo 
* 2004 Sede do Parlamento escocés en Edimburgo, Escocia
* 2005 Mercado de Santa Caterina, Barcelona
* 2006 Arcelor Pavilion, Esch-sur-Alzette, Luxemburgo
* 2006 Edificio principal do campus universitario, Vigo 
* 2008 Escenografía para a compañía de danza Merce Cunningham
* 2011 Pavillón italiano na 54ª Bienal de Venecia 
* 2012 Museo Marítimo Nacional, Tianjin, China
* 2015 Copagri Dome para a Exposición Internacional de Milán de 2015
* 2015 Hengbang C Tower, Xiamen, China
* 2016 Igrexa de Santiago Apóstolo, Ferrara, Italia
* Estación Centro Direzionale 2025, Nápoles, Italia

## Notas 
## Véxase tamén 
### Outros artigos 
* Enric Miralles
Hyperspace

***Hyperspace*** (estilizado en xaponés como ハイパースペース (Haipāsupēsu)) é o décimo cuarto álbum de estudio do músico estadounidense Beck, publicado o 22 de novembro de 2019 a través do selo Fonograf Records tras un acordo de licenza con Capitol Records. Isto seguiu ao divorcio de Beck da súa muller Marissa Ribisi en febreiro de 2019. O álbum é un proxecto de colaboración co produtor de alto perfil Pharrell Williams, a quen se lle atribúe a produción e participación en varias cancións. A gravación do álbum comezou a finais de 2018. A carátula do álbum reflicte este estilo, con Beck diante dun Toyota Celica A60, co título do álbum en letra xaponesa de trazos grosos. Tematicamente, *Hyperspace* explora a angustia, a sinceridade, a soidade e a relación de Beck con elas. Entre os vocalistas convidados do álbum están Chris Martin, Sky Ferreira, Pharrell Williams, Terrell Hines, Alex Lilly e Roger Joseph Manning Jr.

Lanzáronse catro sinxelos antes da publicación de *Hyperspace*. Despois do seu lanzamento, Beck realizou unha serie de entrevistas, centradas principalmente no propio álbum, na contribución de Pharrell ao disco e no proceso creativo de Beck.

*Hyperspace* recibiu críticas xeralmente positivas por parte da crítica, aínda que algúns comentaron que o álbum é ocasionalmente superficial e carece da complexidade dos proxectos anteriores de Beck.

## Listaxe de cancións 
Todos os temas compostos e producidos por Beck Hansen e Pharrell Williams, agás onde se indique.

## Notas
O soño da sultá (filme de 2023)

***O soño da sultá*** (en ) é un filme de animación estreado en 2023, dirixido por Isabel Herguera e producida pola galega Chelo Loureiro. Está inspirada no conto de ciencia ficción feminista *The Dream of the Sultana*, escrito en Bengala en 1905 por Begum Rokeya.

## Trama 
Inés emprende unha viaxe iniciática a través da India na procura de Ladyland, a terra utópica das mulleres. É unha historia moderna e colectiva.

A película presentouse na selección oficial do Festival Internacional de Cine de Donostia en 2023. Obtivo varios premios entre eles o Gran Premio Contrechamp do Festival de Anneacy de grande importancia no eido da animación.

## Notas
Santiago Pereira Fariña

**Santiago Pereira Fariña**, nado en Santiago de Compostela o 5 de xuño de 1903 e finado en Madrid en abril de 1970, foi un mestre e político galego.

## Traxectoria 
Estudou na Escola de Artes e Industrias de Santiago de Compostela. Fixo maxisterio na Escola Normal de Santiago de Compostela. Foi mestre interino en Ortigueira. Aprobou as oposicións a en xaneiro de 1924. Foi nomeado mestre de Lourido (Riotorto) en 1925, fixo o servizo militar en Marrocos de 1926 a 1927. e mestre de Boimorto en setembro de 1928. Co golpe de Estado do 18 de xullo de 1936 e trala renuncia do alcalde Saturnino Mariño Sánchez, foi nomeado alcalde de Boimorto o 7 de novembro de 1936. Trasladouse a Marín en 1956. Xubilouse como mestre en Marín en 1968. Finou en Madrid a principios de abril de 1970.

## Notas
Aeródromo do Reboredo

O **aeródromo do Reboredo** foi un aeródromo militar situado no concello de Monforte de Lemos. Tamén chamado aeródromo Loriga. Houbo múltiples aterraxes xa desde 1927 e converteuse en punto de acceso a Galicia de varias expedicións aéreas militares a comezos dos anos trinta. En 1928, o concello cedeu terras para que se construíse un campo de aviación. Os terreos revertéronse ao concello en 1971 ao abandonarse o aeródromo. Hoxe en día aséntase un polígono industrial no seu lugar.

## Notas 
## Véxase tamén 
### Outros artigos 
* Aeroportos de Galicia
Diego Bernal López

**Diego Bernal López**, nado en Santiago de Compostela o 11 de decembro de 1940 e finado na mesma cidade o 6 de agosto de 2001, foi un xornalista e escritor galego.

## Traxectoria 
Licenciouse en Xornalismo na Escola Oficial de Xornalismo de Madrid e cursou o Graduado Social na Universidade de Santiago de Compostela.

Formou parte da redacción da revista *Quintana* e fundou *Escritos*. Colaborou en *Céltiga* e en *Caderno de Estudos Galaico-Portugueses* do Porto. Foi correspondente de *Ágora* de Estudios Sociais da Universidade de Madrid, participou na emisión de Rúa Galicia, en Radio Galicia da Cadea SER. Entre 1962 e 1966 dirixiu o programa “La actualidad en la Antena” e foi correspondente de *El Ideal Gallego* e *Diario de Pontevedra.* En *El Correo Gallego* tivo a sección “La Cultura es noticia”. Na Axencia EFE chegou a delegado xeral en Asturias e Galicia e foi enviado especial en varios paíse. Foi delegado de *Faro de Vigo* en Santiago e colaborou no programa “24 horas” de TVE. Tamén colaborou na RTVG e outros medios de comunicación. En *La Voz de Galicia,* retrataba a cidade de Santiago na sección «Agua de Platerías».

Foi secretario da Asociación da Prensa de Santiago, cofundador e vicepresidente do Instituto Galego de Estudos de Comunicación (IECO) e secretario xeral da Asociación de Periodistas de Galicia. A APG, tras o seu pasamento deulle ao seu premio anual de xornalismo a Diego Bernal.

## Obras 
* *Historias de Compostela* (1993). Consorcio de Santiago. ISBN 84-8064-030-8.
* *Siete puertas a Compostela. Un paseo por el comercio tradicional de Santiago* (1993). Sacha. ISBN 978-8488628008.
* *Compostela sentimental (del referéndum de Franco al retorno de Castelao)* (1995). Sada: Ediciós do Castro. ISBN 978-84-7492-753-5.
* *Quiroga Palacios* (1996). Xunta de Galicia. ISBN 978-84-453-1589-7.
* *Soutomaior* (1999). Vigo: Ir Indo. ISBN 9788476802854.

## Premios 
* 1969: Primeiro premio xornalístico de Aspas de Galicia.
* 1984: Mención de honra da Academia Asturiana das Lletres.
* 1997: Premio Galicia de Comunicación. 
* 1998: Primeiro premio da XIX edición do Premio Nacional de Periodismo Julio Camba.

## Notas 
## Véxase tamén 
### Bibliografía 
* Alvarellos Casas, Henrique (2002). *De oficio periodista: Homenaje a Diego Bernal.* Vigo: Ir Indo. ISBN 9788476803875.
Varshons 2

***Varshons 2*** é o décimo álbum de estudio da banda estadounidense de rock alternativo The Lemonheads, publicado o 8 de febreiro de 2019 a través do selo Fire Records. É o segundo álbum de versións de The Lemonheads, despois de que *Varshons* fose lanzado en 2009, e tamén o seu primeiro álbum en 10 anos.

## Listaxe de cancións 
## Notas
Saturnino Mariño Sánchez

**Saturnino Mariño Sánchez**, nado en Boimorto, foi un político galego.

## Traxectoria 
Logo do golpe de Estado do 18 de xullo de 1936 foi nomeado alcalde de Boimorto a principios de agosto. Renunciou ao cargo do en novembro. Enrolado no exército sublevado, no rexemento de Infantería Zamora 29, foi nomeado mestre ferrador provisional en decembro de 1938.

## Notas
Maria Ann Smith

**Maria Ann "Granny" Smith**, nada en Peasmarsh, condado de Sussex,  Reino Unido, en 1799 e finada o 9 de marzo de 1870, foi unha horticultora británica-australiana que descubriu a variedade de mazá Granny Smith, produto dunha polinización aleatoria.

## Desenvolvemento de mazá Granny Smith 
miniatura|Mazá Granny Smith.
Maria comprou no mercado de Sydney un caixón de mazás silvestres francesas cultivadas en Tasmania, para usalas para preparar tortas. Logo de utilizar as mazás, lanzou as cascas, as sementes e algunhas mazás en mal estado nunha pila de compost preto dun arroyuelo na súa granxa. Algún tempo despois, ela notou que unha planta de mazá, distinta á mazá silvestre que ela coñecía, comezaba a crecer no compost. Ela coidouna e ao tempo a planta deu froitos. En 1868, ela solicitoulle a EH Small un horticultor local a súa opinión sobre a planta de mazá, Small indicou que segundo a súa opinión a mesma constituía unha nova variedade de mazá.

En 1876, logo de falecer Maria e Thomas, o agricultor local Edward Gallard comprou parte da granxa dos Smith e desenvolveu a variedade "Granny Smith", plantou gran cantidade de árbores que lle brindaron unha importante produción, ata a súa morte en 1914. A casca de textura graxosa e a calidade da súa polpa da nova variedade claramente relaciónana coas mazás silvestres. A variedade foi denominada "Granny" Smith en honra á anciá que a cultivara por primeira vez.

## Notas
Cabiativa (apelido)

**Cabiativa** é un apelido muisca orixinario de Colombia. A súa presenza está asociada historicamente a determinadas rexións andinas como o Altiplano Cundiboyacense, nos departamentos de Boyacá e Cundinamarca.

## Notas 
## Véxase tamén 
### Outros artigos 
* Lista de apelidos indíxenas de Colombia
Premio Diego Bernal de xornalismo

O **Premio Diego Bernal de Xornalismo** foi creado pola Asociación de Periodistas de Galicia (APG).

Tras o falecemento de Diego Bernal, profesional admirado polo conxunto do xornalismo galego e un dos fundadores da APG, o premio pasou a denominarse co seu nome, como homenaxe e perpetuación da súa memoria. Entrégase o 24 de xaneiro, festa do Patrón dos Xornalistas e non conta con dotación económica.

## Premiados 
### Premio Anual da APG 
* 1996 (I): Augusto Assía
* 1997 (II): Pedro de Llano
* 1998 (III): Feliciano Barrera
* 1999 (IV): Camilo José Cela
* 2000 (V): Manuel Fernández Areal
* 2001 (VI): Colectivo de xornalistas vascos

### Premio Diego Bernal de xornalismo 
* 2002 (VII): Santiago Rey Fernández-Latorre
* 2003 (VIII): José Manuel Rey Nóvoa
* 2004 (IX): Juan Ramón Díaz García
* 2005 (X): Alfonso Sánchez Izquierdo
* 2006 (XI): Ángel Botana
* 2007 (XII): Branca García Montenegro
* 2008 (XIII): Gerardo González Martín
* 2009 (XIV): Perfecto Conde Muruais
* 2010 (XV): Manuel Martín Ferrand
* 2011 (XVI): Pepe Domingo Castaño
* 2012 (XVII): Pilar Cernuda
* 2013 (XVIII): Germán Castro Tomé "Man"
* 2014 (XIX): José Luís Alvite
* 2015 (XX): Lois Caeiro
* 2016 (XXI): Fernando Ónega
* 2017 (XXII): Fernando Salgado
* 2018 (XXIII): Bieito Rubido
* 2019 (XXIV): Xosé Luís Vilela Conde
* 2020 (XXV): Francisco Campos Freire
* 2021 (XXVI): Arturo Maneiro Vila
* 2022 (XXVII): Carmen Merelas
* 2023 (XXVIII): José Luís Gómez
* 2024 (XXIX): Aida Pena
* 2025 (XXX): Xosé de Cora

## Notas
Adelina

**Adelina** é un nome propio feminino galego. Esta forma escrita tamén é común co aragonés, co castelán e co portugués. Procede da raíz xermánica *athal* (nobre), podería ser en orixe unha forma reducida de Adelaida. É unha variante de Adela.

## Adelina noutras linguas 
* Aragonés: Adelina
* Castelán: Adelina
* Francés: Adeline
* Inglés: Adeline
* Portugués: Adelina

## Notas 
## Véxase tamén 
### Outros artigos 
*Lista de nomes femininos en galego
*Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Mariela Muñoz

**Mariela Muñoz**, nada en Lules (Tucumán) o 24 de decembro de 1943 e finada en Ezpeleta, Quilmes (Buenos Aires) o 5 de maio de 2017, alcumada *La Gigante*, foi unha activista e política arxentina. Foi a primeira muller transexual recoñecida oficialmente polo goberno do seu país.

En 1981 Muñoz viaxou a Chile para realizarse unha vaxinoplastia En decembro de 1993 un xuíz de menores de Quilmes decidiu retirarlle a custodia de tres nenos que ela inscribira e criara como seus. Despois dunha batalla legal foi condenada a un ano de prisión en suspenso. Este recoñecemento produciuse despois de que un exame psicolóxico ditaminase que o sexo psicolóxico de Mariela era feminino desde a infancia, considerando ademais como «irreversible» a cirurxía de reasignación de xénero á que se someteu en 1981. Este recoñecemento legal produciuse 15 anos antes de que Arxentina aprobase a Lei de Identidade de xénero en 2012, o que serviu como precedente para as reivindicacións doutras persoas trans.

En 2016 publicouse o documental *Amor a paso de gigante* da directora María Audras, que relata a vida de Mariela Muñoz.

## Notas
Xiada

**Xiada** é un nome propio feminino galego. Provén da forma popular da voz xeada, do latín *gelata* ‘conxelada’.

En xaneiro de 2023 existían 9 mulleres en Galicia co nome Xiada, cunha media de idade de 35,6 anos.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Caitán García Vázquez

**Caitán García Vázquez**, nado nas Quintás (Andavao, Boimorto) contra 1894 e finado no Amenal (O Pino) o 20 de agosto de 1936, foi un represaliado galego.

## Traxectoria 
Tralo golpe de Estado do 18 de xullo de 1936 foi un dos doce veciños do concello represaliados en agosto de 1936, nove deles integrantes da corporación municipal, detidos por partidas falanxistas, presumiblemente sinalados polo párroco de Boimil e Andavao, Emilio López Freire, en desacordo coas políticas da República contrarias á Igrexa. Foron enviados a Sobrado (Sobrado dos Monxes), onde quedaron recluídos no cárcere durante dous días sen comer nin beber e onde os torturaron. Posiblemente leváronos a madrugada do 20 de agosto de 1936 a Santiago de Compostela, onde non había sitio para máis presos, e dixéronlles que marchasen de volta ou que fixeran con eles o que estimasen oportuno. Decidiron separalos en dous grupos, levándoos a lugares diferentes.

Caitán das Quintás foi conducido ó Amenal (O Pino), xunto con Isidro Filloy López, Andrés Mera Filloy, Ramón Vázquez Garea, Ramón Sánchez Rapela e José Cabanas Vázquez, promovida pola Asociación para a Recuperación da Memoria Histórica (ARMH) e entregados ós seus familiares no ano 2012 tras ser identificados. Os demais permanecen posiblemente nas foxas comúns do Amenal e en Ortoño polo que a ARMH e as familias de varios deles traballan co propósito de atopalos.

## Notas 
## Véxase tamén 
### Bibliografía 
* 
*
Fío (informática)

[miniatura|Un proceso con dous fíos de execución, que se executa nun só [Procesador (informática)|procesador.]]
En informática, un **fío** de execución (**thread** en inglés) é a secuencia máis pequena de instrucións programadas que pode ser xestionada de forma independente por un planificador, que normalmente forma parte do sistema operativo. En moitos casos, un fío é un compoñente dun proceso.

Os múltiples fíos dun proceso dado poden executarse simultaneamente (mediante capacidades de multifío), compartindo recursos como a memoria, mentres que diferentes procesos non comparten estes recursos. En particular, os fíos dun proceso comparten o seu código executábel e os valores das súas variables asignadas dinamicamente e variables globais non locais de fíos en calquera momento dado.

## Historia 
Os fíos apareceron cedo co nome de «tarefas» (*tasks* en inglés) no sistema operativo de procesamento por lotes de IBM, OS/360, en 1967. Proporcionaban aos usuarios tres configuracións dispoñibles do sistema de control OS/360, das cales a multiprogramación cun número variable de tarefas (MVT) era unha. Saltzer (1966) atribúe a Victor A. Vyssotsky o termo *thread*.

A implementación de Mach dos fíos foi descrita no verán de 1986. OS/2 1.0, lanzado en 1987, admitía fíos. A primeira versión de Windows en ter fíos foi Windows NT, que se lanzou en 1993.

En 1995, o IEEE definiu a API *pthreads*, que estandarizou unha interface para a programación multiproceso portátil nunha variedade de sistemas operativos tipo Unix. Desde entón, pthreads tamén se implementou en Windows con paquetes de terceiros como *pthreads-w32*, que implementa o estándar enriba da API de Windows existente.

O uso de fíos nas aplicacións de software volveuse máis común a principios da década de 2000, cando as CPU comezaron a utilizar varios núcleos. As aplicacións que desexaban aproveitar varios núcleos para obter vantaxes de rendemento víronse obrigadas a empregar a concorrencia para utilizar os múltiples núcleos.

## Notas 
## Véxase tamén 
### Outros artigos 
* Multitarefa

### Ligazóns externas 
*
Aldán (nome)

**Aldán** é un nome propio masculino galego. O nome provén da parroquia de Aldán, en Cangas, que á súa vez provén do xermánico, formado pola raíz alds ‘tempo’, ‘era, época’.

En xaneiro de 2023 existían 183 varóns en Galicia co nome Aldán, cunha media de idade de 9,2 anos.

## Notas 
## Véxase tamén 
### Outros artigos 
*Lista de nomes masculinos en galego
*Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Decorado (filme)

***Decorado*** é un filme galego-portugués de comedia dramática negra de 2025 dirixido por Alberto Vázquez a partir dun guión que escribiu con F. Xavier Manuel Ruiz. Baséase na curtametraxe de animación homónima do propio director.

Estreouse dobrado ao galego o 24 de outubro de 2025 nos Multicines Norte de Vigo.

## Sinopse 
O rato Arnold, un residente da cidade de Anywhere, está nunha espiral descendente, o que o leva a preguntarse se todo o que o rodea é falso, coma se fose unha paisaxe.

## Notas
Respira (filme de 2017)

***Respira*** (en ) é un filme australiano de drama deportivo de 2017 dirixido por Simon Baker. Baséase na novela homónima de 2008 de Tim Winton, e o guión é obra de Baker, Winton e Gerard Lee. Baker tamén protagoniza o filme xunto con Elizabeth Debicki, Samson Coulter, Ben Spence e Richard Roxburgh.

Estreouse en galego o 29 de outubro de 2025 a través da TVG.

## Sinopse 
Na década de 1970, dous surfistas adolescentes que medran nunha pequena vila, Pikelet e Loonie, coñecen e estabelecen unha conexión cun surfista máis vello chamado Sando, quen os desafía a correr riscos maiores.

## Personaxes 
* Simon Baker como Sando
* Elizabeth Debicki como Eva
* Samson Coulter como Pikelet
* Ben Spence como Loonie
* Richard Roxburgh como Mr Pike
* Rachael Blake como Mrs Pike
* Jacek Koman como Karl Loon

## Notas
Diego Bernal Rico

**Diego Bernal Rico**, nado en Lugo en 1982, é un escritor e profesor galego.

## Traxectoria 
Graduado en Filoloxía Galega na Universidade da Coruña e pos-graduado en Ensino do Portugués como Lingua Segunda e Estranxeira na Universidade Nova de Lisboa, deu clases en universidades portuguesas, en Minas Xerais e Río de Xaneiro. Despois pasou a ser profesor de Lingua Galega na Escola Oficial de Línguas Jesus Maestro de Madrid.

## Obras 
* *A estória do Apalpador. O carvoeiro mágico do Courel* (2011). Santiago: Edizer, Diario Liverdade. 40 páxs. ISBN 978-84-938120-9-6. Libro infantil con ilustracións de Manuel Bernal.
* *Português do Brasil. O galego tropical* (2020). Santiago: Através Editora. 122 páxs. ISBN 9788416545407.
* *Apelidos da Galiza, de Portugal e do Brasil. Chaves e segredos da nossa onomástica* (2021). Santiago: Através Editora. 230 páxs. ISBN 978-84-16545-54-4.
* *Contos de Lama e Alcatrám* (2025). Ferrol: Embora. 80 páxs. ISBN 978-84-19853-25-7. Prólogo de Carlos Taibo. Ficción para adultos.

### Obras colectivas 
* *Remédios para o galego* (2017). Santiago: Através Editora. 264 páxs. ISBN 978-8416545131. Coordinado con Valentim Fagim.
* *Dicionário Visual Através* (2019). Santiago: Através Editora. 223 páxs. ISBN 9788416545384. Con Iago Bragado, Eugénio Outeiro e Valentim Fagim (texto) e Andrea López (imaxes).
* *Ricardo Carvalho Calero. Antologia de textos para pensarmos a língua. Umha proposta didática* (2020). Santiago: Através Editora. 152 páxs. ISBN 978-84-16545-41-4. Coordinado con Xoán Lagares. Recolle 12 textos de Ricardo Carvalho Calero publicados nas décadas de 70 e de 80.

## Notas
Wallace e Gromit: A aventura espacial

***Wallace e Gromit: A aventura espacial*** (en ) é unha curtametraxe británica de animación en stop motion de 1989. É a primeira entrega da serie *Wallace e Gromit. Foi dirixida, animada e coescrita por Nick Park e o National Film and Television School en Beaconsfield e Aardman Animations en Bristol.

*Wallace e Gromit: A aventura espacial* estreouse o 4 de novembro de 1989 no festival de animación da Arnolfini Gallery, en Bristol. Emitiuse no Nadal de 1990 en Channel 4. O filme recibiu a aclamación da crítica e tivo novos títulos con *Wallace e Gromit: Os pantalóns trabucados* (1993), *Wallace e Gromit: Polos pelos* (1995), *The Curse of the Were-Rabbit* (2005), *A Matter of Loaf and Death* (2008) e *Vengeance Most Fowl'' (2024). Foi nomeado ao Óscar á mellor curtametraxe animada na 63ª edición dos premios.

Estreouse en galego en liña o 29 de decembro de 2025 na plataforma do Xabarín Club.

## Sinopse 
O filme céntrase no excéntrico pero afable inventor Wallace (voz de Peter Sallis) e o seu can, mudo pero intelixente, Gromit, que deciden construír un foguete caseiro e facer unha viaxe á Lúa na procura de queixo.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Condado de Sussex

A denominación "**Condado de Sussex**", pode referirse a:

## Xeografía 
### Reino Unido 
* **Condado de Sussex**, condado do sur de Inglaterra.

### Estados Unidos 
* **Condado de Sussex**, división administrativa no sur do Estado de Delaware;
* **Condado de Sussex**, división administrativa do Estado de Nova Jersey;
* **Condado de Sussex**, división administrativo do Estado de Virxinia.
Sonic Boom (serie de televisión)

***Sonic Boom*** é unha serie animada producida por Sega of America, Inc. e Technicolor Animation Productions en colaboración con Lagardère Thématiques e Jeunesse TV. Baséase libremente na serie de videoxogos *Sonic the Hedgehog* de Sega, sendo a quinta serie de televisión animada baseada na franquía e a primeira que se produce en animación por computador e en alta definición. A serie estreouse orixinalmente en novembro de 2014.

Dobrouse ao galego e estreouse o 7 de novembro de 2025 na plataforma de Xabarín Club.

## Notas 
## Véxase tamén 
### Outros artigos 
* Lista de series de televisión con versión en galego
* Lista de títulos con versión en galego nas plataformas de streaming
Fernando Martín Carreras

**Fernando Martín Carreras**, nado en Valencia o 27 de agosto de 1981 e finado en Padar (Indonesia) o 27 de decembro de 2025, foi un futbolista e adestrador valenciano. Xogaba na posición de defensa. 

## Traxectoria como xogador
Comezou a súa carreira no Pego e no Eldense. Tras dúas tempadas no Benidorm de Segunda División B, o 30 de xullo de 2007 fichou pola Cultural y Deportiva Leonesa. En xullo de 2008 asinou polo Alcoyano, equipo no que foi nomeado capitán e que axudou a ascender á Segunda División en 2011. Tras o descenso do club ao finalizar a Segunda División 2011/12, Martín fichou polo Cartagena e posteriormente polo Ontinyent. En 2014 asinou polo Club de Fútbol La Nucía e finalmente xogou no Paterna, equipo no que se retirou en 2016. 

## Traxectoria como adestrador
Tras retirarse como xogador profesional, Fernando Martín traballou durante nove anos como adestrador das categorías inferiores do Valencia Féminas CF. No ano 2025 foi nomeado adestrador do filial do club valenciano na Terceira Federación Feminina.

## Falecemento
Fernando Martín faleceu o 27 de decembro de 2025, tras naufragar o barco no que viaxaba nas costas da illa indonesia de Padar. No mesmo accidente finaron tres dos seus fillos, mentes que a súa esposa e outra filla sobreviviron. 

## Notas 
## Véxase tamén 
### Ligazóns externas 
* Fernando Martín en BDFutbol
* Fernando Martín en LaPreferente.com
Dime o teu nome

***Dime o teu nome*** (en ) é unha serie de televisión hispano-estadounidense de terror sobrenatural creada e escrita por Alejandro Hernández, Hugo Stuven Casasnovas e César de Nicolás e dirixida por Stuven Casasnovas para Prime Video. Está producida por Espotlight Media e Skybound Entertainment, e protagonizada por Michelle Jenner, Darío Grandinetti e Younes Bouab. Estreouse en Prime Video o 31 de outubro de 2025, onde conta con versión dobrada ao galego.

## Sinopse 
Na España de 1997, os habitantes de Río Blanco, unha vila que vive do amorodo, aceptan a instalación dun grupo de temporeiros marroquís na aldea abandonada de Fuensanta. Porén, as convivencia comeza a xerar tensións, mentres que os alicerces de Fuensanta agochan algo quen de desatar os peores pesadelos.

## Personaxes 
* Michelle Jenner como Sonia
* Darío Grandinetti como o Padre Ángel
* Younes Bouab como Safir
* Elena Rivera como Carmen
* Raúl Arévalo como Roberto "Rober"

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Granny Smith

miniatura|Mazá Granny Smith.
A mazá **Granny Smith**, **mazá verde da Avoa Smith** ou simplemente **mazá verde**, é unha variedade de mazá cultivada artificialmente, que parece ser un híbrido das especies *Malus domestica* e *M.* *sylvestris*. Rexistrouse por primeira vez en Australia en 1868 despois de que Maria Ann Smith Sherwood, de quen recibe o nome, crease o primeiro enxerto.  Posteriormente, introduciuse no Reino Unido arredor de 1935 e nos Estados Unidos en 1972 por *Grady Auv*il. Tamén se pode atopar crecendo de forma silvestre en Nova Zelandia .

## Notas
O neno e a besta

é un filme xaponés de animación de 2015 escrito e dirixido por Mamoru Hosoda. Está protagonizado polas voces de Kōji Yakusho, Aoi Miyazaki, Shōta Sometani, Suzu Hirose, Kazuhiro Yamaji, Mamoru Miyano, Kappei Yamaguchi, Keishi Nagatsuka, Kumiko Asō, Haru Kuroki, Sumire Morohoshi, Momoka Ōno, Masahiko Tsugawa, Lily Franky e Yo Oizumi. Estreouse nos cinemas do Xapón o 11 de xullo de 2015. Gañou o premio á mellor animación do ano na 37ª edición dos Premios da Academia Xaponesa e recadou 5,85 billóns de iens.

Estreouse en galego en liña o 26 de decembro de 2025 na plataforma do Xabarín Club.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
"C" Is for (Please Insert Sophomoric Genitalia Reference Here)

***"C" Is for (Please Insert Sophomoric Genitalia Reference Here)*** é un EP do proxecto paralelo de Maynard James Keenan, Puscifer, publicado o 10 de novembro de 2009 a través do selo Puscifer Entertainment. Contén catro cancións inéditas, así como dous temas de *"V" Is for Vagina* gravados en directo na xira de Puscifer de 2009.

## Listaxe de cancións 
### Descarga dixital (2009)
### Vinilo (2010)
Reedición en vinilo con dous temas extra.

## Notas
Manuel Guzmán

***Manuel Guzmán García**, político español (1878-1936).
***Manuel Guzmán Soto**, empresario e político galego (n. 1884).
Manuel Ureña Romero

**Manuel Ureña Romero**, nado en Ferrol o 31 de decembro de 1882, foi un anarquista galego.

## Traxectoria 
Fillo de Francisco Ureña e Juana Romero. Traballaba facendo baúis. Viviu en Bilbao, Xixón e A Coruña. Foi detido en 1902 e 1904 pola súa militancia libertaria e cualificado pola policía como «acérrimo anarquista, españaportes y muy agresivo». En 1903 deu un mitin no Centro de Estudios Sociales de Linares e interviu nun acto en memoria dos Mártires de Chicago. Enfermo, foi admitido no Hospital Provincial de Santiago en maio de 1916. Colaborou ​​en *La Lucha* de Ferrol.
## Notas 
## Véxase tamén 
### Ligazóns externas 
* UREÑA ROMERO, Manuel no Dictionnaire international des militants anarchistes.

* Federación Anarquista
Abade (apelido)

**Abade** é un apelido galego. En orixe facía referencia ao lugar de residencia ou procedencia da persoa, coincidentes cos topónimos Abade.

En xaneiro de 2023 non existían persoas en Galicia co apelido Abade, ben sexa como primeiro ou segundo apelido. A forma castelanizada *Abad* é o apelido de 2.785 persoas.

## Notas 
## Véxase tamén 
### Outros artigos 
* Abades (apelido)
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Elba (nome)

**Elba** é un nome propio feminino galego. Esta forma escrita tamén é común co italiano. Provén do xermánico *alf* ‘pantasma’, relacionado co termo elfo, que na mitoloxía xermánica habita no aire e simboliza os fenómenos atmosféricos.

En xaneiro de 2023 existían 421 mulleres en Galicia co nome Elba, cunha media de idade de 24 anos.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Petru Pavel Aron

**Petru Pavel Aron** (ou **Aaron**), nado como **Petru Aron** en 1709 en Bistra (condado de Turda, principado de Transilvania) e finado o 9 de marzo de 1764 en Baia Mare, foi o cuarto bispo da Igrexa católica bizantina romanesa en Transilvania, dirixíndoa entre 1752 e 1764.
## Traxectoria 
### Primeiros anos 
O seu pai, Teodor Aron, era párroco greco-católico en Bistra. Logo de rematar os estudos básicos en Roșia Montană, cursou os estudos secundarios no colexio xesuíta de Cluj e posteriormente estudos de filosofía en Trnava; despois foi enviado polo bispo Inocențiu Micu-Klein ao Colexio "De Propaganda Fide" de Roma, onde estudou entre 1734 e 1742. Uniuse a Orde de San Basilio Magno e foi ordenado sacerdote en Roma, o 4 de agosto de 1743.

## Notas
Cinema de Colombia

O termo **cinema de Colombia** ou **cinema colombiano** refírese ás producións cinematográficas realizadas en Colombia ou consideradas colombianas por outras razóns. O cinema colombiano, como calquera cinema nacional, é un proceso histórico cunha dimensión industrial e artística.

O cinema colombiano non logrou ser rendible como industria ao longo da súa historia, o que impediu que exista continuidade na produción e no emprego de realizadores e técnicos. Durante as primeiras décadas do século XX existiron algunhas compañías que tentaron manter un nivel constante de produción, mais a falta de apoio económico e a forte competencia estranxeira terminaron por malograr as iniciativas. Nos anos oitenta, a recentemente creada Compañía de Fomento Cinematográfico (FOCINE) de carácter estatal, permitiu que se realizasen algunhas producións. Porén, a compañía tivo que ser liquidada a principios dos anos noventa.

A partir do ano 2003, houbo unha crecente actividade cinematográfica grazas á Lei de Cinema, que permitiu que no país renacesen as iniciativas ao redor da actividade cinematográfica, a través da creación do Fondo para o Desenvolvemento Cinematográfico (FDC).

## Historia 
miniatura|Irmáns Di Domenico, empresarios e realizadores de cinema.
A historia do cinema en Colombia comeza en 1897 cando se rexistra a chegada do cinematógrafo ao país. Só dous anos antes, o aparello dos Irmáns Lumière faría a súa lendaria aparición pública en París e coa recente euforia ocasionada ao redor do mundo pola aparición do invento, moitos camarógrafos estranxeiros envorcáronse cos seus cámaras na procura de novas paisaxes por descubrir, desta forma coñécese que algúns incursionaron en territorio colombiano aquel ano onde se realizaron exhibicións inicialmente en Colón, que daquela pertencía a Colombia; de alí pasou a Barranquilla, logo a Bucaramanga para chegar máis tarde á capital Bogotá onde en agosto dese mesmo ano foi presentado en sociedade no Teatro Municipal, que estaba na carreira 8 e foi posteriormente demolido.

## Notas 
## Véxase tamén 
### Ligazóns externas 
* Fundación Patrimonio Fílmico Colombiano 
* Fondo Mixto de Promoción Cinematográfica Proimágenes en Movimiento 
* Cinemateca Distrital de Bogotá 
* Festival de Cinema de Cartaxena 
* Festival de Cinema de Bogotá
David Bazan

**David Shannon Bazan**, nado o 22 de xaneiro de 1976, é un cantautor estadounidense de indie rock de Phoenix, Arizona, que reside actualmente en Edmonds, Washington. Bazán é o cantante principal e a forza creativa da banda Pedro the Lion e foi o vocalista principal de Headphones. A principios de 2006 comezou a actuar e gravar co seu propio nome. A finais de 2017 volveu tocar co nome de Pedro the Lion.
## Notas
Adelina (banda deseñada)

***Adelina*** é un libro de banda deseñada  de Sandra Lodi.

## Traxectoria editorial 
Foi publicada  por Galaxia en novembro de 2025 e recibiu o Premio Castelao de banda deseñada na edición de 2024, un galardón outorgado dende a Deputación da Coruña, que se está a esforzar en dar a coñecer as artistas galegas da banda deseñada.

## Argumento 
*Adelina* narra a historia dunha muller que foxe da residencia de anciáns onde está internada contra a súa vontade cun propósito tan teimudo coma ela: volver a súa casa.

## Notas 
## Véxase tamén 
### Ligazóns externas 
* Na páxina da editorial Galaxia
Colin Sears

**Colin Sears** é un batería estadounidense que tocou en Bloody Mannequin Orchestra, Dag Nasty, The Marshes, Rumblepuppy, Grave Goods, Bloodbats, Los Vampiros, Thundering Asteroids!, Handgun Bravado e The Valley Floor. Sears formou parte da encarnación orixinal de Fugazi.

A principios da década de 1990, Sears uniuse á banda Alloy de Vic Bondi (ex guitarrista e cantante de Articles of Faith) para gravar e xirar por Europa e os Estados Unidos.

Sears uniuse inicialmente a Dag Nasty como batería en agosto de 1985 e tocou con eles ata xuño de 1987. Volveu unirse a Dag Nasty en 1991 e leva coa banda desde entón. Actualmente traballa como urbanista en Portland, Oregón.

## Notas
Screen Time

***Screen Time*** é o décimo cuarto álbum de estudio en solitario de Thurston Moore, publicado por sorpresa para o Bandcamp Friday o 5 de febreiro de 2021 a través do selo Southern Lord. O álbum consta de 10 pistas instrumentais de guitarra.

## Listaxe de cancións 
## Notas
Bombardeo estadounidense a Venezuela de 2026

O 3 de xaneiro de 2026, os Estados Unidos lanzaron ataques aéreos, baixo o nome en código **Operation Absolute Resolve**, en múltiples lugares do norte de Venezuela, incluída a capital, Caracas. Seguiu co secuestro do presidente venezolano Nicolás Maduro. Considérase unha escalada importante do conflito en curso entre as dúas nacións. Nicolás Maduro declarou o estado de emerxencia nacional despois do comezo das explosións. Ás 4:21 AM ET, o presidente dos Estados Unidos, Donald Trump, anunciou en Truth Social que Maduro e a súa esposa, Cilia Flores, foran capturados e levados fóra ​​do país. A fiscal xeral dos Estados Unidos, Pam Bondi, dixo que ambos se enfrontarían a cargos de "narcoterrorismo". En resposta, a vicepresidenta venezolana, Delcy Rodríguez, confirmou que tanto Maduro como a súa esposa están desaparecidos e esixiu "probas de vida". Varios líderes mundiais e expertos dixeron que o ataque violou a Carta das Nacións Unidas e a soberanía de Venezuela.

O presidente Trump indicou que Estados Unidos planea "dirixir" Venezuela ata que haxa unha "transición segura, axeitada e xuiciosa". Trump dixo que as empresas estadounidenses e americanas estarán "moi fortemente involucradas" na industria petroleira venezolana e que "venderán grandes cantidades de petróleo a outros países".

## Notas 
## Véxase tamén 
### Outros artigos 
* Historia de Venezuela
Banda larga

miniatura|Subscricións a banda larga fixa (por cada 100 persoas) en 2017.
En telecomunicacións, a **banda larga**, tamén coñocida como **banda ancha** ou **banda ampla**, é a transmisión de datos de ancho de banda amplo, que emprega sinais nunha ampla gama de frecuencias ou varias frecuencias simultáneas diferentes. Úsase no acceso rápido a Internet onde o medio de transmisión pode ser cable coaxial, fibra óptica, Internet sen fíos (radio), cable de par trenzado ou satélite.

Orixinalmente usado para significar «usar unha frecuencia ampla» e para servizos que eran analóxicos no nivel máis baixo, no contexto do acceso a Internet, «banda larga» agora úsase a miúdo para significar calquera acceso a Internet de alta velocidade que aparentemente está sempre «activado» e é máis rápido que o acceso por discado a través de servizos analóxicos tradicionais ou RDSI PSTN.

A rede de telecomunicacións ideal ten as seguintes características: *banda larga*, *multimedia*, *multipunto*, *multivelocidade* e implementación económica para unha diversidade de servizos (*multiservizos*). A *Rede Dixital de Servizos Integrados de Banda Larga* (RDSI-BA, ou B-ISDN en inglés) foi planeada para proporcionar estas características. O Modo de Transferencia Asíncrono (ATM en inglés) foi promovido como unha tecnoloxía obxectivo para cumprir estes requisitos. ou no contexto dos sistemas de redución de ruído de son, onde indicaba un deseño de sistema de banda única en lugar de bandas de audio múltiples do compansor. Máis tarde, coa chegada das telecomunicacións dixitais, o termo usouse principalmente para a transmisión por múltiples canles. Mentres que un sinal de banda pasante tamén se modula para que ocupe frecuencias máis altas (en comparación cun sinal de *banda base* que está ligado ao extremo máis baixo do espectro, véxase codificación de liña), segue ocupando unha única canle. A diferenza fundamental é que o que normalmente se considera un *sinal de banda larga* neste sentido é un sinal que ocupa múltiples bandas de paso (sen enmascaramento, ortogonais), o que permite un rendemento moito maior nun único medio pero cunha complexidade adicional nos circuítos do transmisor/receptor.

O termo popularizouse durante a década de 1990 como un termo de mercadotecnia para o acceso a Internet que era máis rápido que o acceso por discado (o acceso por discado normalmente está limitado a un máximo de 56&nbsp;kbit/s). Este significado está só vagamente relacionado co seu significado técnico orixinal.

## Notas 
## Véxase tamén 
### Ligazóns externas 
*
Zombi (informática)

300px|direita|miniatura|(1)&nbsp;Sitio web do remitente de correo lixo (2)&nbsp;Remitente de correo lixo (3)&nbsp;Software lixo (4)&nbsp;Ordenadores infectados (5)&nbsp;Virus ou troiano (6)&nbsp;Servidores de correo (7)&nbsp;Usuarios (8)&nbsp;Tráfico web
En informática, un **zombi** é un ordenador conectado a Internet que foi comprometido por un hacker a través dun virus informático, un verme informático ou un programa tipo cabalo de Troia, e que pode usarse para realizar tarefas maliciosas baixo a dirección remota do pirata informático. Os ordenadores zombis adoitan coordinarse nunha botnet controlada polo pirata informático e utilízanse para actividades como a difusión de correo lixo por correo electrónico e o lanzamento de ataques de denegación de servizo distribuídos (ataques DDoS) contra servidores web. A maioría das vítimas descoñecen que os seus ordenadores se converteron en zombis. O concepto é similar ao zombi do folclore vudú haitiano, que se refire a un cadáver resucitado por un feiticeiro mediante maxia e escravizado ás ordes do feiticeiro, sen libre albedrío propio. Un ataque DDoS coordinado por varias máquinas de botnet tamén se asemella a un «ataque de horda de zombis», como se representa nas películas de ficción de zombis.

## Notas 
## Véxase tamén 
### Outros artigos 
* Ataque de denegación de servizo
* Cabalo de Troia (informática)
* Malware

### Ligazóns externas 
*
Rexistro de arranque mestre

Un **rexistro de arranque mestre** (*Master Boot Record* ou **MBR**, polas súas siglas en inglés) é un tipo especial de sector de arranque que se atopa ao comezo dos dispositivos de almacenamento masivo particionados nos ordenadores, como os discos ríxidos ou as unidades extraíbles destinadas ao seu uso en sistemas compatibles con IBM PC e outros. O concepto de MBR presentouse ao público en 1983 con PC DOS 2.0.

O MBR almacena información sobre como se organizan nese soporte as particións lóxicas que conteñen sistemas de ficheiros. O MBR tamén contén código executable para funcionar como un cargador para o sistema operativo instalado, normalmente pasando o control á segunda etapa do cargador ou en conxunto co rexistro de arranque de volume (VBR) de cada partición. Este código MBR xeralmente denomínase cargador de arranque (*boot loader*).

A organización da táboa de particións en MBR limita o espazo de almacenamento máximo direccionable dun disco a 2 TiB (232&nbsp;×&nbsp;512&nbsp;bytes). As estratexias para aumentar lixeiramente este límite, asumindo aritmética de 33 bits ou sectores de 4096 bytes, non son oficialmente compatibles, xa que isto rompe a compatibilidade cos cargadores de arranque existentes e a maioría dos sistemas operativos e ferramentas do sistema compatibles con MBR, e pode causar unha grave corrupción de datos cando se usa fóra de contornos de sistema estritamente controlados. Polo tanto, o esquema de partición baseado en MBR está a ser substituído polo esquema da táboa de partición GUID (GPT) nos novos ordenadores. Un GPT pode coexistir cun MBR para proporcionar algunha forma limitada de compatibilidade con versións anteriores de sistemas máis antigos.

## Notas 
## Véxase tamén 
### Ligazóns externas 
*
Ouro (apelido)

**Ouro** é un apelido galego.

En xaneiro de 2023 existían 457 persoas en Galicia co apelido Ouro, ben sexa como primeiro ou segundo apelido.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Pais fundadores dos Estados Unidos

[dereita|miniatura|300x300px|*Declaración da Independencia*, unha pintura de [John Trumbull que representa o Comité dos Cinco presentando o seu borrador da *Declaración da Independencia* no Congreso o 28 de xuño de 1776. A pintura de Trumbull aparece no reverso do billete de dous dólares dos Estados Unidos.]]Os **Pais fundadores dos Estados Unidos de América** (en inglés: *Founding Fathers of the United States of America*) foron líderes políticos e estadistas que participaron na Revolución Americana, asinaron a Declaración de Independencia de 1776, tomaron parte na Guerra de Independencia e contribuíron ao establecemento da Constitución dos Estados Unidos.

Moitos dos Pais Fundadores posuían escravos afroamericanos e a Constitución de 1787 recoñecía a escravitude dentro do sistema xurídico dos Estados Unidos. Ao mesmo tempo, estes líderes impulsaron medidas para limitar a escravitude nalgúns territorios, como a prohibición da escravitude na Ordenanza do Noroeste de 1787 e a abolición da trata internacional de escravos en 1807.

## Termo e membros 
Dentro do conxunto coñecido como “Pais Fundadores” recoñécense dous subgrupos principais: os firmantes da Declaración de Independencia e os autores da Constitución estadounidense. Ademais, existe un subconxunto adicional que asinaron os Artigos da Confederación como primeiro marco de goberno nacional.

O historiador Richard B. Morris identificou como figuras clave entre os Pais Fundadores a John Adams, Benjamin Franklin, Alexander Hamilton, John Jay, Thomas Jefferson, James Madison e George Washington, sendo varios deles autores da colección de ensaios coñecida como *The Federalist*, que defendía a ratificación da Constitución. 

Algúns historiadores amplían a definición de “Pais Fundadores” para incluír non só aos asinantes e redactores da Constitución, senón tamén a políticos, xuristas, estadistas, militares, diplomáticos e cidadáns que contribuíron á independencia de América do Norte e á creación dos Estados Unidos de América. Ademais, James Monroe, promotor da chamada doutrina Monroe en 1823, é a miúdo identificado polos historiadores como "o último dos Pais Fundadores".

## Notas 
## Véxase tamén 
### Ligazóns externas 
* NARA - ''America's founding fathers* (*en castelán e inglés'')
Kid-E-Cats

***Kid-E-Cats*** (en ; romanizado: *Tri kota*, lit. 'Tres gatos') é unha serie de televisión rusa de animación dirixida a preescolares e gardarías feita por CTC Media e Metrafilms Studio.

A serie lanzouse en 148 países en Nick Jr. Channel dende finais de novembro de 2017. A canle infantil francesa Gulli adquiriu a primeira e a segunda tempada (cun ​​total de 156 x cinco minutos) da serie de animación preescolar Kid-E-Cats da distribuidora parisiense APC Kids. Gulli comezou a emitir o programa o 6 de xaneiro de 2020. Beijing Joy Culture Media (BJCM) representa a Kid-E-Cats.

## Sinopse 
A serie segue as aventuras de tres gatos chamados Cookie, Pudding e Candy que viven en Catópolis (tamén coñecida como Cidade Miau). Gústalles xogar, comer doces e investigar sobre as cousas que os rodean. Cada día a súa mente curiosa leva os tres gatiños a novas aventuras. Cos sabios consellos dos seus pais, os gatiños resolven todos os problemas e todo sempre acaba ben. Cos seus amigos Cupcake, Chase, Boris, Smudge, Mustard, Bow, Raisin e Dart, pasan momentos moi emocionantes e interesantes investigando cousas novas ao seu redor cada día.

## Notas
Sofia the First

***Sofia the First*** é unha serie de televisión infantil estadounidense creada e desenvolvida por Craig Gerber para Disney Television Animation e Disney Junior. A serie segue a unha moza campesiña chamada Sofía, con voz de Ariel Winter, que se converte en princesa despois de que a súa nai case co rei de Enchancia. Os episodios céntranse nas súas aventuras e nos seus vínculos con outras persoas, incluídos os seus amigos animais, cos que se comunica a través dun amuleto que a bendí e a maldí segundo a bondade das súas accións. Ao crear a serie, Gerber pretendía empregar situacións identificables nun mundo de fantasía; afirmou que a posición de Sofía como filla dunha nai solteira permitiu ao equipo explorar temas de adaptación e conectar cos nenos modernos. O episodio piloto da serie estreouse o 18 de novembro de 2012 en Disney Channel. A serie emitiuse do 11 de xaneiro de 2013 ao 8 de setembro de 2018 en Disney Jr.

*Sofia the First* foi eloxiada pola súa música, animación, personaxes e mensaxes. Recibiu algunhas das maiores audiencias para unha serie de televisión por cable para preescolares; nalgún momento, converteuse no programa máis visto da categoría. *Sofia the First* foi nomeada a 11 Premios Daytime Emmy, incluíndo tres vitorias, e recibiu o Premio Annie de 2014 á Mellor Produción de Animación para Televisión/Emisión para o Público Xeral para Nenos en idade preescolar. Unha variedade de produtos de mercadotecnia foron influenciados pola serie, como atraccións de parques temáticos e libros. Un spinoff, titulado *Sofia the First: Royal Magic*, está previsto que se estree en 2026.

## Notas